CHRISTIANIA VIDENSK -SELSK. FORHANDL. 1 8 7 6. No. 8. 27 



Fol. 6, a. De Norman. 



Item dat de copman borget syn gudt vth 

 ock sine pennynge to kopslagende vnnutten 

 loszen luden vnde den armen Normans alse 

 dat recht vnde de olde rechticheit vorbuth 

 Dem ryke to groten schaden vnde dar vmme 

 konen de bunden nevn volck krygen in der 

 herde vnde de erde blyfft woste liggenn. 



De copman. 

 Dat wy dar aue gedan hebben alduslange dat 

 hebbe wy gedan vor dat gemene beste vns 

 suluen to groten schaden Nu dat der menheit 

 entegen is So wyl wy vns dar na gherne 

 richten dat idt nicht meer ensche vnde 

 beholden vnsze gudt. 



De Norman. 

 Item dat de copman leth buwen schepe vnde 

 husz In der herde vp sine eghen kost vnde 

 penninge yegen recht. 



De copman. 

 Wy laten nene schepe edder husze buwen 

 van vnses suluest kost wy gheuen den 

 bunderen dar vulle penninge vnde weerde vore 

 Dat mene wy dat sy vor dat gemene 



